Grigoriy Kolosovskiy

Grigoriy Anatolyevich Kolosovskiy — oʻzbek futbolchisi, hujumchi va murabbiy. 2016-yilning may oyi oxiridan 2017-yilning apreligacha Toshkentning „Paxtakor“ klubi bosh murabbiyi boʻlgan.

 Futbolchilik faoliyati 
SSSR chempionatining turli ligalarida qatnashgan. Oʻzbekiston SSR klublarida oʻynagan. Mustaqil Oʻzbekiston chempionatining ilk mavsumida „Yangiyer“ va „Traktor“ jamoalarida oliy ligada toʻp surgan.

 Murabbiylik faoliyati 
Kolosovskiy futbolchilik faoliyatini yakunlagach Toshkentning „Paxtakor“ tizimida murabbiylik faoliyatini boshlaydi. U yoshlar terma jamoasi murabbiylar shtabida ishlagan. 2013-yildan buyon asosiy jamoa murabbiylar shtabida faoliyat olib borgan. 2016-yil boshida bir muddat „Paxtakor“ bosh murabbiyi vazifasini bajargan. 2016-yil may oyi oxirida „Paxtakor“ oʻz maydonida Fargʻonaning „Neftchi“ jamoasiga 1:2 hisobida magʻlub boʻlganidan soʻng, Toshkent klubi bosh murabbiyi Noʻmon Hasanov bosh murabbiylikdan ozod etiladi va uning oʻrniga vaqtincha Kolosovskiy tayinlanadi. Keyinchalik Kolosovskiy klub bosh murabbiyi etib tayinlangan. 2017-yil 31-mart kuni Paxtakor jamoasi Muborakning Mash'al jamoasiga 3-0 hisobida mag'lubiyatga uchraganidan so'ng isteʼfoga chiqarilgan. 2019-yilgi mavsumning ikkinchi davrasi avvalida Lokomotiv klubi Samvel Babayan birga murabbiy sifatida ish boshlagan. 2019-yil 30-noyabrda jamoani tark etgan. 2021-yil Navbahor klubiga yordamchi murabbiy sifatida taklif etilgan.

 Manbalar 

 Havolalar 

 Grigoriy Kolosovskiy Footballfactsru saytida
 Grigoriy Kolosovskiy Transfermarkt saytida

Turkum:1971-yilda tugʻilganlar
Turkum:28-iyunda tugʻilganlar
Turkum:Toshkentda tugʻilganlar
Turkum:Yashayotgan insonlar
Turkum:SSSR erkak futbolchilari
Turkum:Oʻzbekistonlik erkak futbolchilari
Turkum:Futboldagi erkak hujumchilar
Turkum:Chirchiq klubi futbolchilari
Turkum:Sverdlovets klubi futbolchilari
Turkum:Yangiyer klubi futbolchilari
Turkum:Traktor klubi futbolchilari
Turkum:Oʻzbekiston Superligasi futbolchilari
Turkum:Oʻzbekistonlik futbol murabbiylari
Turkum:Paxtakor-2 klubi murabbiylari
Turkum:Paxtakor futbol klubi murabbiylari
Turkum:Navbahor klubi murabbiylari
Turkum:Metallurg Bekobod klubi bosh murabbiylari
Turkum:Lokomotiv Toshkent futbol klubi murabbiylari
Turkum:Oʻzbekiston Superligasi murabbiylari
Turkum:Oʻzbekiston Pro ligasi murabbiylari